**Základná umelecká škola Rajec**

**1. mája 412/1, 015 01 Rajec**

Tel./fax 041 542 20 75

e-mail: mzusrajec@gmail.com

[www.mzusrajec.sk](http://www.mzusrajec.sk)

**POZVÁNKA**

Vážené kolegyne a kolegovia,

riaditeľstvo ZUŠ v Rajci v spolupráci s Ministerstvom školstva, vedy, výskumu a športu SR, Mestom Rajec a Hudobným centrom v Bratislave Vás pozýva na medzinárodnú interpretačnú súťaž

***RAJECKÁ HUDOBNÁ JAR***

ktorá sa uskutoční dňa 16. mája 2019. Hlavnou snahou súťaže je podpora interpretácie a vzniku novej pôvodnej slovenskej hudobnej tvorby pre deti a mládež. Súťaž je určená žiakom základných umeleckých škôl. Súťaží sa v piatich vekových kategóriách, 5. kategória je komorná hra v počte hráčov maximálne do 10. V kategóriách 1. – 4. súťažia sóloví hráči na všetkých hudobných nástrojoch a speváci.

**11. ročník medzinárodnej interpretačnej súťaže**

**RAJECKÁ HUDOBNÁ JAR**

14. máj 2020

Vyhlasovateľ súťaže: Ministerstvo školstva, vedy, výskumu a športu SR

Organizátor súťaže: Základná umelecká škola Rajec

Súťažný poriadok: Súťaže sa môžu zúčastniť žiaci všetkých ZUŠ, ktorí spĺňajú podmienky súťaže. Organizačný poriadok je prístupný na webovej stránke školy.

Súťažný repertoár: Výhradne skladby slovenských autorov podľa vlastného výberu súťažiacich.

**Počet skladieb je obmedzený časovým limitom!**

Súťažné kategórie: I. kategória: 1.- 2. roč. 1. časti I. stupňa základného štúdia (ďalej len „ZŠ“) (1.- 2.roč. I. cyklu)

II. kategória: 3.- 4. roč. 1. časti I. st. ZŠ (3.- 4.roč. I. cyklu)

III. kategória: 1.- 4. roč. 2. časti I. st. ZŠ (5.- 7.roč. I. cyklu)

IV. kategória: 1. - 4. roč. II. st. ZŠ (1.- 4. roč. II. cyklu)

V. kategória: komorné súbory do 10 členov

Časové limity: I. kategória: do 3 minút

II. kategória: 3 - 5 minút

III. kategória: 5 - 6 minút

IV. kategória: 6 - 7 minút

V. kategória: 3 - 8 minút (podľa veku súťažiacich)

Porota a ocenenia: Členmi odbornej poroty sú hudobní skladatelia.

Odborná porota udeľuje štyri ceny v každej kategórii.

Piata cena je Titul laureáta.

Hlavná cena: **1. miesto** : **Cena za najlepšiu interpretáciu diela slovenského autora** (hlavná cena)

Ďalšie ceny: **2. miesto:** **Cena Hudobného centra**

**3. miesto: Cena mesta Rajec**

**Cena riaditeľa ZUŠ Rajec** (za najsympatickejší prejav)

**Špeciálna cena pre sláčikové nástroje –**

**50 € pre mladších žiakov ( I. a II. kat.) a 50 € pre star-**

**ších žiakov (III. a IV. kat.). Spolu 100 €.**

**Titul laureáta** (absolútny víťaz zo všetkých kategórií).

Okrem vecnej ceny a diplomu bude pre víťazov skomponovaná ***nová hudobná skladba***, ktorá bude víťazmi premiérovaná na Koncerte víťazov v Mirbachovom paláci v Bratislave a vo Viedni.

Medzinárodná porota má právo niektorú z cien neudeliť.

Organizácia súťaže: Účastnícky poplatok za každého súťažiaceho, korepetítora, pedagóga i pozorovateľa je jednotný **10 €** . V poplatku je zahrnutý obed, občerstvenie a náklady spojené s organizáciou.

Cena ubytovania spolu s raňajkami je 10 €. Cestovné a ubytovanie hradí vysielajúca organizácia.

**Termín uzávierky prihlášok je 24. apríl 2020.**

**Prihlášku pošlite prosíme mailom alebo poštou.**

**Účastnícky poplatok uhraďte na číslo účtu 2928881182/1100, VS 16052019**

Stornovanie registrácie je možné do **30. 4. 2020.** V prípade Vašej neúčasti sa účastnícky poplatok nevracia. Nocľah je z 13. 5. na 14. 5. 2020. Bližšie informácie získate po prihlásení.

V prípade nejasností sa môžete obrátiť na riaditeľa školy alebo PaedDr. Katarínu Mackovú, PhD., zástupkyňu riaditeľa školy, na tel. čísle 041/542 20 75 alebo 0911928881.

 Skladby slovenských autorov 20. a 21. storočia môžete nájsť na stiahnutie na stránke [www.newmusicforkids.org](http://www.newmusicforkids.org). Poprípade osloviť ZUŠ Rajec.

*S pozdravom*

 *PaedDr. Marián Remenius*

 *riaditeľ školy*